Scriitorul Mircea Cărtărescu i-a mulțumit luni Laurei Codruța Kovesi pentru activitatea în fruntea DNA și a spus că, dacă va candida la președinția României, va fi primul care o va vota.

”Mulțumesc, Laura Codruța Kovesi! Ai fost și ai să rămâi simbolul unei Românii mai bune. Dacă vei candida vreodată la președinție, voi fi primul care te va vota”, a scris Cărtărescu pe Facebook.

Laura Codruța Kovesi a anunțat luni, după revocarea din funcție, că va pleca din DNA, dar că rămâne procuror. Ea a spus că decretul de revocare semnat de Klaus Iohannis lasă un mare semn de întrebare în privința subordonării politice a procurorilor șefi față de ministrul Justiției.